मिडिल क्लास कपल बनकर सारा-विक्की ने फिल्म में लगाए चार-चांद, एक्टिंग और म्यूजिक दमदार
विक्की कौशल और सारा अली खान स्टारर फिल्म जरा हटके जरा बचके आज रिलीज हो चुकी है। ये एक फैमिली ड्रामा फिल्म है, जिसे लक्ष्मण उतेकर ने निर्देशित किया है। ये पहली बार है जब विक्की- सारा बड़े पर्दे पर साथ दिखे हैं। फिल्म रिलीजzara hatke zara bachke movie review: vicky kaushal- sara ali khan added spice in movie
विक्की कौशल और सारा अली खान स्टारर फिल्म जरा हटके जरा बचके आज रिलीज हो चुकी है। ये एक फैमिली ड्रामा फिल्म है, जिसे लक्ष्मण उतेकर ने निर्देशित किया है। ये पहली बार है जब विक्की- सारा बड़े पर्दे पर साथ दिखे हैं। 
फिल्म रिलीज के साथ एक नजर इसके रिव्यू पर-
कैसी है फिल्म की कहानी? 
फिल्म की कहानी छोटे शहर की आम कहानी है। इंदौर में कपिल दुबे यानी कि विक्की कौशल एक जिम इंस्ट्रक्टर है और सौम्या चावला एक कोचिंग इंस्टीट्यूट की टीचर। दोनों कॉलेज के समय से एक दूर को प्यार करते हैं और दोनों की शादी हो जाती है। जॉइंट फैमिली की दिक्कतों को झेलते हुए दोनों को प्राइवेसी नहीं मिल पाती। शुरुआत में यह सब सही लगता है लेकिन धीरे-धीरे यह बन जाती है एक बड़ी प्रॉब्लम। 
हर मिडिल क्लास बीवी की तरह सौम्या अपना खुद का घर चाहती है जिसे वह खुद सजा पाए। दोनों मिलकर घर लेने की कोशिश तो करते है लेकिन हजार कोशिशों के बाद घर नहीं ले पाते। ऐसे में सरकार की एक स्कीम सामने आती है, जिसमे गरीब लोगों को घर दिया जा रहा होता है। दोनों ये स्कीम हासिल करने में लग जाते हैं।
उनका ब्रोकर उन्हें सलाह देता है कि अगर कपिल का परिवार उसे अपनी जायदाद से बेदखल कर दे तो वह गरीब हो जाएगा और उसके पास अपना घर नहीं रहेगा। ऐसे में यह नया घर उसको मिल जाएगा। लेकिन कपिल यह बात नहीं मानता क्योंकि उसे अपने परिवार को इन सबसे दूर रखना होता है। फिर वह ब्रोकर उन्हें कहता है अगर दोनों का तलाक हो जाएगा तो सौम्या गरीब हो जाएगी, ऐसे में सौम्या को घर मिल जाएगा। दोनों घर पाने की आड़ में अपना नकली तलाक करवाते है लेकिन उसके बाद ऐसे हालात पैदा होते है कि दोनों की असल में तलाक लेने की नौबत आ जाती है। 
अब कपिल और सौम्या की कहानी में आगे क्या होता है? कैसे दोनों सभी मुश्किलों के बावजूद अपने प्यार को जीतने देते है, इस हलके-फुल्के हंसी मजाक के साथ कहानी पूरी होती है जो की फिल्म को पूरी तरह से एंटरटेनिंग बनाती है। 
कैसा है फिल्म का निर्देशन?
लक्ष्मण अपने डायरेक्शन से ऑडियंस को एक छोटे शहर के परिवार के साथ इमोशनली कनेक्ट करने में कामयाब हुए है। लक्ष्मण उतेकर ने एक डायरेक्टर के रूप में हमें 'लुका छुपी' , 'मिमी' जैसी सुपरहिट फिल्में दी हैं। उनकी फिल्मों की सादगी और उनके किरदारों से ऑडियंस हमेशा कनेक्ट हुई है और यही बात उनकी नई फिल्म 'जरा हटके जरा बचके' में भी देखने को मिली है।विक्की कौशल और सारा अली खान को बड़े परदे पर ऑडियंस एक साथ देखने के लिए काफी उत्सुक थी और फाइनली आज वह इंतजार खत्म हो गया है। 
कैसा है फिल्म का म्यूजिक और लेखन? 
फिल्म का लेखन काफी अच्छा है। आप फिल्म से बहुत आसानी से कनेक्ट हो जाएंगे। फिल्म के किरदार आपको अपनी खुद की जिन्दगी से रूबरू करवाते हुए नजर आएंगे। फिल्म का म्यूजिक भी काफी अच्छा है। फिल्म के प्रोडूसर दिनेश विजन और ज्योति देशपांडे को एक एंटरटेनिंग फिल्म देने के लिए फुल मार्क्स। 
फाइनल वर्डिक्टः फिल्म देखें या नहीं?
फिल्म की कहानी में इमोशंस है, कॉमेडी है , ड्रामा है यानी की एक हिट फिल्म बनाने का पूरा फार्मूला और विक्की-सारा की केमिस्ट्री ने इसको सुपरहिट बना दिया है। जी हां, दोनों की केमिस्ट्री को तो ट्रेलर से ही ऑडियंस ने पूरे नंबर दे दिए थे। दोनों ने ही पूरी ईमानदारी के साथ अपना अपना किरदार निभाया है।फिल्म के सह कलाकार राकेश बेदी, शारिब हाशमी , सुष्मिता मुख़र्जी ने अपनी अपनी अदाकारी से फिल्म में जान डाली है। 
फिल्म 'जरा हटके जरा बचके' आपको अपने से कनेक्ट करेगी। परिवार के साथ फिल्म देखकर अपने वीकेंड को यादगार जरूर बनाएं। भास्कर की तरफ से हम फिल्म को देते हैं 5 में से 3.5 स्टार्स।